open-index/open-wikipedia-markdown huggingface dataset:
David Wilkerson

**David Wilkerson** (19 Mei 1931 in Hammond, Indiana – 27 April 2011 by Cuney, Texas) was 'n Amerikaanse predikant, evangelis en skrywer van Christelike boeke.

Sy bekendheid volg uit die Christelike jeugorganisasie Teen Challenge, die boek en rolprent *The Cross and the Switchblade* en die boek *The Vision*.

Verder was hy oprigter en predikant van die Times Square Church, 'n onafhanklike kerk in New York Stad.

David Wilkerson is op 79-jarige ouderdom in 'n motorongeluk in Cherokee County, Texas gestorwe.

## Verwysings 
## Bronne 
* Nederlandstalige Wikipedia.

## Eksterne skakels 
* Eigen webwerf
* Eigen webjoernaal
Hammond, Indiana

**Hammond** is die sesde grootste stad in die Amerikaanse staat Indiana, in Lake County. Die stad het sowat 80&nbsp;000 inwoners (2010) en 'n oppervlakte van 64 km². 

## Geografie 
Hammond lê in die noordweste van Indiana, digby Chicago en grens aan die staat Illinois en die Michiganmeer.

## Geboortes 
* David Wilkerson (1931-2011), predikant, evangelis en skrywer

## Eksterne skakels 
* Amptelike webwerf van die stad
Mkuze

**Mkuze** is 'n klein dorp in noordoostelike KwaZulu-Natal, Suid-Afrika. Die dorp lê sowat 350&nbsp;km noord van Durban en 50&nbsp;km van Hluhluwe. Die N2 nasionale pad gaan deur Mkuze. Daar is ook 'n spoorweghalte hier.

## Sien ook 
* Phongolo Natuurreservaat
* Lys van dorpe in Suid-Afrika

Lêer:Mkuze impala.jpg|'n Rooibok in Mkhuze-wildreservaat.
Lêer:Ghost mountain mkuze sunset.jpg|Mkuze se lughawe (MZQ/FAMU) met Spookberg in die agtergrond.

## Verwysings
Paulpietersburg

**Paulpietersburg** is 'n dorp in die noorde van KwaZulu-Natal, Suid-Afrika. Die dorp het 'n bevolking van 1&nbsp;859 in 2011 gehad en is genoem na Paul Kruger en Piet Joubert.

## Geskiedenis 
Paulpietersburg, saam met Vryheid en Utrecht, was eens op 'n tyd by die Zuid-Afrikaansche Republiek ingelyf. Paulpietersburg was ook op 'n tyd by Zoeloeland ingelyf. Die dorp is in 1888 deur HJ Maarschalk opgemeet as deel van die Zuid-Afrikaansche Republiek. Die oorspronklike naam was *Paulpietersrust*. Dié naam is later na *Paulpietersdorp* verander en in 1896 na Paulpietersburg. Met die uitbreek van die Tweede Vryheidsoorlog was daar 20 gesinne in die dorp. Die dorp is na die oorlog by KwaZulu-Natal ingelyf. Die dorp het in 1958 munisipale status behaal.

## Distrik 
Die distrik is 1 414&nbsp;km2 groot en waterryk met reënval van tot 1&nbsp;000&nbsp;mm per jaar. Gemengde boerdery word beoefen – vleis- en melkbeeste, mielies, sorghum, grondbone en peulplante. Daar is ook groot bloekom-, denne- en wattelplantasies in die distrik.

## Geografie 
duimnael|links|220px|Makateeskop (1&nbsp;737 m) is 'n uitloper van die Elandsberg. Die naam is moontlik afgelei van Makhataskop, wat die 18de-eeuse Hlubi-hoofman Makhatha ka Ndlukazi in herinnering roep.
Die dorp lê op die oostelike rand van die Drakensbergeskarp. Die Makateeskop (1&nbsp;737&nbsp;m) in die weste en Dumbe (1&nbsp;526&nbsp;m) in die suidooste oorheers die omgewing. Dumbe is afgelei van die Zoeloewoord *madumbe* wat die Zoeloenaam is vir 'n aartappelagtige knol wat op die berg verbou is.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 
* Ensiklopedie van Suidelike Afrika, Eric Rosenthal, 1967.

## Verwysings
Kingsburgh

**Kingsburgh** is 'n kusdorp, net suid van Durban, in die suide van KwaZulu-Natal, Suid-Afrika. Die dorp is deel van die eThekwini Metropolitaanse Munisipaliteit. Die N2 nasionale pad gaan aan die dorp se westekant verby, asook die R603 verbind hier vanaf Camperdown in die binneland.

## Sien ook 
* Lys van dorpe in Suid-Afrika

## Verwysings
Ramsgate, KwaZulu-Natal

: *Vir ander plekke met die naam *Ramsgate*, sien Ramsgate (dubbelsinnig)*

**Ramsgate** is 'n kusdorp in die suide van KwaZulu-Natal, Suid-Afrika. Die naam Ramsgate is afkomstg van die plaas met dieselfde naam by die mond van die Bilanglolorivier. Dié naam is op sy beurt afkomstig van Ramsgate, noord van Dover van die kus van Kent, Engeland. 

Die eerste persoon wat hom hier gevestig het was Paul Buck, 'n skilder en vioolmaker wat vir hom 'n huis aan die niemandslandkant van die rivier gebou het in 1922. Mettertyd het meer en meer geesgenote en swerwers hulle by Buck gevoeg wat gelei het tot die ontstaan van 'n vakansieoord. 

Die N2 nasionale pad gaan naby die dorpie verby. 

## Sien ook 
* Lys van dorpe in Suid-Afrika
* Mbizanerivier

## Bronne 
* 
* 

## Verwysings
Ramsgate

**Ramsgate** is die naam van die volgende plekke:

* Ramsgate, Engeland, 'n nedersetting aan die suidkus van Engeland.
* Ramsgate, KwaZulu-Natal, 'n nedersetting in Suid-Afrika.
* Ramsgate, New South Wales, 'n voorstad van Sydney in Australië.
Ramsgate, Engeland

:*Vir ander gebruike van die term *Ramsgate*, sien Ramsgate*

**Ramsgate** is 'n kusstad in die Engelse graafskap Kent met 'n bevolking van sowat 40&nbsp;400 inwoners (2011). Ramsgate het 'n veerdiens met die Vlaamse kusstad Oostende.
duimnael|links|350px|Lugfoto van Ramsgate
Deutsche Volkspolizei

duimnael|Banier van die *Deutsche Volkspolizei*
duimnael|Kenteken van die *Deutsche Volkspolizei*
duimnael|'n Russies-vervaardigde *Wolga GAZ 24*-polisiekar
duimnael|Volkspolizei in Neustrelitz, op die Oos-Duitse Republiekdag (7 Oktober 1955)

Die **Deutsche Volkspolizei** (**DVP**), meestal kort **Volkspolizei** (**VP**) genoem, was die polisiediens in die Duitse Demokratiese Republiek.

## Geskiedenis 
In Junie 1945 is die *Volkspolizei* in die Sowjet-besettingsone van Duitsland in die lewe geroep en aanvanklik as polisiediens van die deelstate georganiseer. Nadat die deelstate ontbind en deur distrikte vervang is, is die polisiediens op nasionale basis herorganiseer.

Vanaf 1952 is die sogenaamde amp van *Abschnittsbevollmächtigter (ABV)* – 'n polisieman wat verantwoordelik vir 'n spesifieke buurt of *Abschnitt* was – volgens die Sowjet-voorbeeld in stede en ander nedersettings ingevoer. Belangstellende burgers het die geleentheid gekry om as *Helfer der VP* – vrywilligers – in die polisiediens saam te werk.

Die *Volkspolizei* is deur die DDR se Departement van Binnelandse Sake (Duits: *Ministerium des Innern*, kort *MdI*) bestuur wat sedert 1963 amptelik *Chef der Deutschen Volkspolizei* genoem is. Die polisiediens is verder onderverdeel in distrikskantore van die DVP in alle distrikshoofstede en *VP-Kreisämter* (VPKA) in die administratiewe setels van die subdistrikte (*Kreise*).

Vanaf die vroeë 1960's is 1 Julie amptelik as *Tag der Volkspolizei* ("Dag van die *Volkspolizei*") gevier.

## Eksterne skakels 
*  Uniforms en uitrusting van *Volkspolizei*-liggame
Ibadan

**Ibadan** is die derde grootste stad naas Lagos en Port Harcourt in die suide van Nigerië en het in 2006 'n bevolking van 1&nbsp;338&nbsp;659 mense gehad en het 'n oppervlakte van 3&nbsp;080 km².
Feria del Sol (Mérida)

duimnael|200px|Die Sonkoningin (*Reina del Sol*) in 2009.
[duimnael|200px|Die Plaza de Toros Roman Eduardo Sandia in [Mérida, Venezuela|Mérida, waar die Sonfees plaasvind.]]
duimnael|200px|Die Circo Monumental in voorbereiding vir die verkiesing van die Sonkoningin.
Die **Feria del Sol** (Sonfees), ook bekend as die **Carnaval Taurino de America**, is 'n internasionale kultuurfees in die stad Mérida in Venezuela.

## Besonderhede 
Die fees vind in Februarie plaas en sluit stiergevegte, kultuuruitstallings, konserte, optogte, sportgeleenthede en die verkiesing van die Sonkoningin (*Reina del Sol*) in.

## Geskiedenis 
Mérida is een van die oudste stede van Venezuela. Die stad het nie soos baie ander stede ’n eie fees gehad nie en daarom het ’n groep amateurs ’n arena vir stiergevegte bewerkstellig. Die fees het aanvanklik begin Desember plaasgevind as die viering van die Onbevlekte Ontvangenis van Maria.

In 1968 het die fees nie plaasgevind nie, maar ’n stiergevegtoernooi is gehou op 4 April, Heilige Saterdag. Weens reën is besluit om die fees voortaan in Februarie te hou. Sedertdien het die fees en stiergevegte al hoe gewilder geword in Venezuela. 

## Eksterne skakels 
* Amptelike webstuiste van die Feria del Sol
Umkomaas

duimnael|links|Onderwater-boog by die *Cathedra*-duikplek naby Umkomaas
duimnael|links|Branders by die monding van die Mkomazi-rivier
**Umkomaas** is 'n klein kusdorp in die suide van KwaZulu-Natal, Suid-Afrika. Die dorp het 'n bevolking van 2&nbsp;716 in 2011 gehad. Dit is 'n gewilde bestemming vir skubaduikers en diepsee-hengelaars.

## Sien ook 
* Lys van dorpe in Suid-Afrika
* Aliwal-bank

## Verwysings
Poolse kookkuns

duimnael|regs|250px|*Zupa ogórkowa* – Poolse komkommersop
**Pole se kookkuns** is veelsydig en toon naas baie ooreenkomste met dié van sy oostelike buurlande ook enkele invloede uit Sentraal-Europa en Skandinawië. Die Poolse eetkuns weerspieël die historiese adelskultuur en landelike tradisies net soos die land se geografiese kenmerke. Maar ondanks die invloede van buite en die groot verskeidenheid kulinêre streeksvariante volg die Poolse kookkuns ten opsigte van sy geregte en eetgewoontes 'n gemeenskaplike nasionale standaard.

Die bekendste Poolse spesialiteite sluit deegprodukte, soppe, wors, wildsvleis, soet snoeperye en tert, wit kaas, wodka, gepekelde komkommers en 'n groot verskeidenheid sampioene in.

## Algemene kenmerke 
Die Poolse kookkuns geniet op internasionale nie dieselfde erkenning soos dié van Frankryk of Italië nie, alhoewel Poolse restaurante in ander Europese lande en oorsee aangetref word. Een van die hoofredes is die beperking tot inheemse bestanddele en 'n groter aantal swaar geregte wat nie met ligte Mediterreense etes kan meeding nie. Nogtans het Poolse sjefs hul kookkuns steeds verder ontwikkel.
duimnael|links|250px|'n Mandjie met tipiese Paaskos wat deur 'n priester geseën en op Paassondagoggend by die huis genuttig word
Pole se klimaattoestande is besonders geskik vir die verbouing van graan, verskillende soorte kool en aartappels. Winterharde wortelgroentes word regdeur die koue seisoen genuttig. Geografiese en weerstoestande is eweneens gunstig vir veeteelt (veral varke en beeste), terwyl die kusgebiede, mere en riviere as belangrike visbronne dien en die spyskaart met 'n verskeidenheid visgeregte aanvul.

Daarnaas het ook godsdienstige tradisies hul stempel op die Poolse eetkuns afgedruk. Die Rooms-Katolieke geloof oefen nog steeds 'n groot invloed op die lewe van groot dele van bevolking uit, en Pole hang hulle kerk nog met erns aan. So word die Vastyd voor die Paasfees nog bewus gevolg, net soos kerklike feesdae waarop besondere disse by die huis geëet word. 

Die lang en wisselvallige geskiedenis van Pole het eweneens sy spore gelaat - so kan 'n mens invloede uit die Duitse, Joodse en Russiese eetkuns aanwys, alhoewel hulle belangrikheid steeds afneem. Die plaaslike variant van Rusland se nasionale gereg, *boršč* ('n sop wat van rooi beet berei word), kom as *barszcz* nog op die spyskaart van baie Poolse restaurante voor, net soos Duitse bredies met kool en vleis en vis-jellie, wat aan die Joodse eetkuns ontleen is. Daarnaas maak ook enkele geregte van Tataarse, Armeense, Hongaarse en Kosak-oorsprong al sedert eeue deel uit van die Poolse kookkuns.

Die verskillende geweste van Pole het hul eie spesifieke geregte - so staan die noorde van die land met sy groot aantal mere vir sy visgeregte bekend; Masowië met sy sanderige grond is die tuiste van 'n *żur* of *żurek* (die laasgenoemde is 'n verkleinwoord), 'n sop wat van suurdeeg berei word; terwyl *pierogi*, 'n tipe gevulde deegpoffertjie of ravioli, as 'n Oos-Poolse spesialiteit beskou word (alhoewel die gereg in verskillende variante dwarsoor Oos-Europa genuttig word).
Underberg

**Underberg** is 'n klein dorp in die suidweste van KwaZulu-Natal (Suid-Afrika), naby die grens met Lesotho. Die dorp het 'n bevolking van 2&nbsp;694 in 2011 gehad Die dorp is 5&nbsp;km suid van Himeville.

## Geskiedenis 
duimnael|links|Lugfoto van die *Splashy Fen*-fees
Underberg, aan die Umzimkulurivier, het as 'n enkele winkel ontstaan wat in 1886 hier opgerig is om die boere te bedien. Die owerhede het gemeen dat die dorp nie oor genoegsame natuurlike verdedigingslinies beskik het nie en het Himeville verder noord bevorder as die setel van die landdrosdistrik. Die dorp is die terminus vir die takspoorlyn vanaf Donnybrook.

## Distrik 
Die distrik is 1&nbsp;937&nbsp;km² groot. Die belangrikste ekonomiese aktiwiteit is bees- en skaapboerdery. Die distrik is waterryk en forelle kom natuurlik hier voor. Die Coleford-natuurreservaat is 25&nbsp;km suid van Underberg.

## Sien ook 
* Lys van dorpe in Suid-Afrika

## Verwysings 
## Bronne 
* Op Pad in Suid-Afrika. B.P.J. Erasmus. 1995. 

## Eksterne skakels
Douala

**Douala** is die grootste stad van Kameroen nog voor die hoofstad Yaoundé met 'n oppervlakte van 923&nbsp;km² en 'n bevolking van 3&nbsp;816&nbsp;500 in 2025. Douala is Kameroen se ekonomiese hoofstad en ook die hoofstad van die Kameroense Littoral-streek. Douala huisves beide Sentraal-Afrika se grootste hawe en internasionale lughawe, Douala Internasionale Lughawe, waarmee dit die kommersiële en ekonomiese hoofstad van Kameroen en die hele CEMAC-streek is wat bestaan uit Gaboen, Republiek die Kongo, Tsjad, Ekwatoriaal-Guinee, die Sentraal-Afrikaanse Republiek en Kameroen. Gevolglik hanteer dit die meeste van die land se groot uitvoere, soos ruolie, kakao, koffie, hout, metale en vrugte. Die stad is aan die monding van die Wouririvier geleë en dit het 'n tropiese klimaaat.

## Geskiedenis 
duimnael|links|Die Duitse korvet SMS *Olga* tydens die bombardement van Hickorytown (nou Douala) op 21 Desember 1884
duimnael|links|Duitse polisiemag tydens die koloniale tydperk in 1901
Die eerste Europeërs wat die gebied besoek het, was die Portugese in ongeveer 1472. Destyds was die riviermonding van Wouririvier bekend as die *Rio dos Camarões* (Rivier van garnale). Teen 1650 het hier immigrante 'n stad gestig en gesê dat hulle uit die Kongo afkomstig was en die Duala-taal gepraat het. Gedurende die 18de eeu was dit die middelpunt van die transatlantiese slawehandel. Teen 1826 blyk Douala uit vier verskillende dorpe te bestaan, naamlik die dorpies Deido, Akwa, Njo en Hickory-stad.

Tussen 1884 en 1895 was die stad 'n Duitse protektoraat. Die koloniale politiek fokus op handel en 'n mate van verkenning van die onbewoonde gebiede. In 1885 organiseer Alfred Saker die eerste sending van die Britse Baptistekerk. In dieselfde jaar is die stad in Douala herdoop en was tot in 1902 die hoofstad van die gebied, toe die hoofstad na Buéa verskuif is. In 1907 is die Ministerie van Kolonies gestig en Douala het 'n bevolking 23&nbsp;000 burgers gehad.

Na die Eerste Wêreldoorlog in 1919 het die Duitse koloniale gebiede Franse en Britse protektorate geword. Frankryk het 'n mandaat ontvang om Douala te administreer. 'n Verdrag is met die plaaslike hoofmanne onderteken. Van 1940 tot 1946 was Douala die hoofstad van Kameroen. In 1955 het die stad 'n bevolking van meer as 100&nbsp;000 gehad.

In 1960 het Kameroen onafhanklikheid verkry as 'n federale republiek met sy hoofstad in Yaoundé, terwyl Douala die belangrikste ekonomiese stad geword het. In 1972 word die federale republiek 'n eenheidsstaat. Douala het toe 'n bevolking van ongeveer 500&nbsp;000 gehad.

In die 1980's het die stryd om liberalisering en veelparty-demokrasie in Kameroen gegroei. Tussen Mei en Desember 1991 was Douala in die middel van die burgerlike ongehoorsaamheidveldtog wat die spookstad-operasie (*ville-morte*) genoem is, waartydens ekonomiese aktiwiteite gesluit het om die land onregeerbaar te maak en die regering te dwing om multipartitisme en vryheid van uitdrukking toe te laat.

## Internasionale lughawe 
Die lughawe van die stad heet die Douala Internasionale Lughawe.

## Verwysings 
## Eksterne skakels 
*  
*
Joeri Dolgoroeki

**Joeri Dolgoroeki** (Russies: Юрий Долгорукий; "Joeri die Langarm" - 'n verwysing na sy reputasie as onverskrokke en soms genadelose ryksbouer; omstreeks 1099–15 Mei 1157) was die stigter van Moskou en ’n belangrike figuur in die oorgang van politieke mag van Kiëf na Wladimir-Soezdal ná die dood van sy ouer broer, Mstislaf die Grote. Hy het van September 1149 tot April 1151 en weer van Maart 1155 tot Mei 1157 as grootprins van Kiëf regeer.

## Rostof en Soezdal 
Joeri was die sesde seun van Wladimir Monomach. In 1108 het sy pa hom gestuur om die uitgestrekte provinsie Rostof-Soezdal in die noordooste van Kiëf-Roes namens hom te gaan regeer. In 1121 het hy vasgesit met die bojare van Rostof en het hy die hoofstad van sy streek van daar na Soezdal geskuif. Aangesien die gebied yl bevolk was, het Joeri baie forte en verskeie dorpe laat bou, volgens oorlewering onder meer Twer, Kostroma en Wologda.

In 1147 het Joeri Swjatoslaf Olgowitsj op ’n plek met die naam Moskou ontdek. In 1156 het Joeri houtmure en ’n grag om Moskou laat bou. Hoewel die nedersetting moontlik toe reeds bestaan het, word Joeri dikwels "die stigter van Moskou" genoem.

## Stryd om Kiëf 
Ondanks sy belange in die noordelike streke het Joeri steeds sy oog op die kroon van Kiëf gehad. Dit is hierdie inmenging met die politiek in die suide wat hom die bynaam "Dolgoroeki", "die Langarm", besorg het. Ná die dood van sy ouer broer, Mstislaf, het Joeri die geleentheid gebruik om sy mag uit te brei. In 1147 het hy sy stryd begin om Kiëf te verower, en twee jaar later het hy dit reggekry. In 1151 is hy tydelik uit die hoofstad verdryf deur sy neef, Isjaslaf III, die seun van Mstislaf, maar in 1155 het hy Kiëf herower. Sy skielike dood in 1157 het ’n herlewing van vyandelike gevoelens teenoor Soezdal tot gevolg gehad.

## Nalatenskap 
Moskowiete beskou Joeri as die stigter van hulle stad. Sy beskermheilige, sint Joris, verskyn op die wapen van Moskou waar hy ’n draak verslaan. In 1954 is ’n monument, wat deur Sergei Orlof ontwerp is, vir hom opgerig in Twerskaja-straat, die stad se hoofstraat.

## Verwysings 
## Eksterne skakels 
* In *Medieval lands* deur Charles Cawley.

20px|linksHierdie artikel is vertaal vanuit die Engelse Wikipedia
Johannes R. Becher

**Johannes Robert Becher** (* 22 Mei 1891 in München; † 11 Oktober 1958 in Berlyn) was 'n Duitse ekspressionistiese digter en politikus, minister van kultuur asook eerste president van die *Kulturbund der DDR*. Hy het daarnaas bekendheid verwerf as skrywer van die teks vir *Auferstanden aus Ruinen* ("Uit die puin herrese"), die volkslied van die Duitse Demokratiese Republiek (DDR).

## Eksterne skakels
Andrei Bogoljoebski

**Andrei I** van Wladimir, algemeen bekend as **Andrei Bogoljoebski** (Russies: Андрей Боголюбский, "Andrei die Godvresende"; c. 1111 – 28 Junie 1174) was ’n prins van Wladimir-Soezdal (ná 1157). Hy was die seun van Joeri Dolgoroeki, wat hom uitgeroep het as prins in Wisjgorod (naby Kiëf).

Hy het Wisjgorod in 1155 verlaat en na Wladimir getrek.  Ná sy pa se dood in 1157 het hy grootprins van Wladimir, Rostof en Soezdal geword.

Andrei het Kiëf-Roes tydens sy bewind probeer herenig. Van 1159 af het hy voortdurend probeer om Nowgorod in sy mag te kry en het hy ’n ingewikkelde militêre en diplomatieke spel in die suide gespeel. In 1169 het sy troepe Kiëf oorgeneem. Nadat hy die stad geplunder het en onder meer godsdienstige kunswerke gesteel het, hy het na die noordooste teruggekeer. Hy het sy hoofstad na Wladimir geskuif, en versterkings en verskeie kerke en kloosters laat bou. Tydens sy bewind het Wladimir-Soezdal aansienlike mag gekry en was dit die sterkste van die stadstate van Kiëf-Roes.

Die versterking van die prinslike gesag en konflik met bojare het gelei tot ’n sameswering teen Andrei. In die nag van 28 op 29 Junie 1174 is hy in sy bed vermoor.

## Verwysings 
* Martin, Janet L.B. *Medieval Russia*, 1995

## Eksterne skakels 
* Encyclopedia Britannica

20px|linksHierdie artikel is vertaal vanuit die Engelse Wikipedia
Marcin Knackfus

[duimnael|regs|250px|Die [Universiteit van Vilnius se sterrewag is die oudste gebou in die Neoklassieke boustyl in Litaue]]
duimnael|regs|250px|Kerk in Kurtuvėnai
**Marcin Knackfus** (Litaus *Martynas Knakfusas*, * voor 1742, † ná 1821) was 'n Pools-Litause argitek wat veral bekend staan vir sy talle Neoklassieke geboue in die Litause hoofstad Vilnius. Hieronder val die beroemde sterrewag (1782-1786), die binne-ontwerp van die Universiteit van Vilnius se hoofgeboue en 'n groot aantal openbare en privaat geboue. 

Buite Vilnius het hy die kerkgeboue van Kurtuvėnai en Troškūnai in die laat Barok-styl ontwerp. Knackfus het daarnaas bekendheid verwerf as die leermeester van Laurynas Gucevičius, Litaue se befaamde Klassisistiese boumeester.
Burgerskap

**Burgerskap** beskryf die verhouding tussen 'n persoon en sy of haar land. 'n Persoon is gewoonlik 'n burger van die land waarin hy of sy gebore is. Burgers beskik gewoonlik oor sekere regte, soos politieke deelname, maar het ook verpligtinge, soos om die landswette te gehoorsaam en belastings te betaal.

Burgerskap kan gewoonlik op die volgende maniere bekom word:
* Deur aansoek daarvoor te doen;
* Deur te trou met 'n burger van daardie land;
* Werk/bly vir langer as 'n voorgeskrewe periode in die betrokke land;
* Deur in 'n land gebore te word.
Racibórz

**Racibórz** (Duits: *Ratibor*, Tsjeggies: *Ratiboř*) is 'n Poolse stad van die Silesiese woiwodskap met 56&nbsp;397 inwoners en 'n oppervlak van 7&nbsp;496 vierkante kilometers.

## Bekende persone 
* Joseph von Eichendorff, skrywer
* Theodor Kaluza, wiskundige
* Arnold Mendelssohn, komponis
* Carl Georg Wichura, generaal
* Augustin Souchy, anargis
* Herbert Hupka, Duitse politikus

## Susterstede 
*  Opava (Tsjeggië), sedert 1991
*  Roth bei Nürnberg (Duitsland), sedert 1992
*  Kaliningrad (Rusland), sedert 2002
*  Leverkusen (Duitsland), sedert 2002
*  Tysmienica (Oekraïne), sedert 2004
*  Kędzierzyn-Koźle (Pole), sedert 2005

## Eksterne skakels 
* Racibórz se amptelike Webwerf
Michail van Wladimir

**Michalko (Michail) Joerjewitsj** (Russies: Михалко (Михаил) Юрьевич; oorlede 20 Junie 1176) was van 1175 tot 1176 grootprins van Wladimir-Soezdal.

Hy was Joeri Dolgoroeki se oudste seun by sy tweede vrou en is deur sy halfbroer Andrei Bogoljoebski van Soezdal af weggestuur. Van 1162 tot 1169 het hy op ’n klein dorpie naby Tsjernigof gewoon, maar later na Tortsjesk getrek. Hy is in 1171 deur Andrei aangestel om oor Kiëf te regeer ná die dood van Gleb Joerjewitsj, maar Michail het geweier en sy jonger broer Wsewolod in sy plek na Kiëf gestuur.

Ná Andrei se dood het Michail hom in Wladimir opgevolg, maar die vyandelikheid van die bojare van Soezdal en Rostof, wat verwaarloos gevoel het omdat Wladimir al hoe belangriker geword het, het hom gedwing om na Tsjernigof terug te keer. Hy is kort daarna deur Wladimir gevra om hulle te help veg teen Jaropolk Rostislawowitsj, ’n neef van Andrei Bogoljoebski. Hy het Jaropolk verslaan en in 1175 die troon van Waldimir teruggekry. Hy is die volgende jaar dood en is deur sy broer Wsewolod opgevolg.

20px|linksHierdie artikel is vertaal vanuit die Engelse Wikipedia
Thabazimbi

**Thabazimbi** (berg van yster) is 'n dorp in die Limpopoprovinsie, Suid-Afrika. Die dorp het 'n bevolking van 28&nbsp;847 in 2011 gehad.

## Geskiedenis 
duimnael|links|Ysterertsmyne in Thabazimbi
Die dorp het sy ontstaan te danke aan die buitengewone ryk ystererts wat JH Williams in 1919 by Vliegpoort ontdek het. Die erts is deur die regering gekoop vir die pasgestigte Yskor (1928) wat in 1931 met sy bedrywighede begin het. 'n Takspoorlyn is vanaf Northam gebou. 'n Dorp (vir die werknemers van Yskor) is op die plaas Kwaggashoek uitgelê en in 1953 geproklameer.

## Myn en Distrik 
Die myn lewer jaarliks sowat 2 miljoen ton erts wat per spoor na Yskor se werke vervoer word. Beesboerdey is die belangrikste landbouaktiwiteit in die distrik (8&nbsp;000&nbsp;km²). Daar is ook ander beduidende neerslae van chroom en ystererts in die omgewing bewys.

## Sien ook 
* Lys van dorpe in Suid-Afrika

## Verwysings 
## Eksterne skakels 
*  Amptelike webwerf
Wsewolod die Groot Nes

**Wsewolod III** of **Wsewolod die Groot Nes** (Russies: Все́волод III Ю́рьевич Большо́е Гнездо́; 1154–1212) was die grootprins van Wladimir. Die stadstaat het gedurende Wsewolod se lang bewind (1177–1212) sy hoogtepunt bereik.

## Vroeë lewe 
duimnael|200px|links|Wsewolod se Christelike naam was Dmitri, en hy het sy paleis se kerk aan sy beskermheilige, sint Dmitri, opgedra.
Wsewolod was die tiende of elfde seun van Joeri Dolgoroeki, wat die dorp Dmitrof gestig het om die plek van sy geboorte te gedenk. Ná Joeri se dood het Wsewolod se ma hom saam met haar na Konstantinopel geneem, waar hy grootgeword het.

## Bewind 
Hy het in 1170 uit die Bisantynse Ryk teruggekeer en in 1173 is hy vir ’n rukkie op die troon van Kiëf geplaas. Twee prinse van Smolensk wat die stad ingeneem het, het hom gevange geneem en hy is ’n jaar later vir ’n losprys vrygelaat. Hy het die kant van sy broer Michail van Wladimir gekies in sy stryd teen die bojare van Soezdal en Rostof. Hy het Michail ná sy dood in Wladimir opgevolg.

Hy het die bojare aan sy gesag onderwerp en die Wolga-volke geplunder. Hy het sy marionette op die troon van Nowgorod geplaas en sy dogters met prinse van Tsjernigof en Kiëf laat trou.

Wsewolod het min genade betoon aan diegene wat ongehoorsaam was. In 1180 en 1187 het hy die prinse van Rjazan gestraf deur hulle uit hul lande te verban. In 1207 het hy beide Rjazan en Belgorod laat afbrand. Hy het gou beroemd geword op militêre gebied.

## Vrou en kinders 
Sy eerste vrou, Maria Sjwarnowna, het verskeie kloosters gestig en godsdienswerk gedoen en is deur die Russies-Ortodokse Kerk tot heilige verklaar. Hulle het minstens 14 kinders gehad en dit het hom die bynaam "Groot Nes" besorg. Vier van hulle – Konstantyn, Joeri, Jaroslaf en Swjatoslaf – het hom as grootprinse opgevolg. Hy is op 12 April 1212 oorlede.

## Eksterne skakels 
* Sy inskrywing in *Medieval lands* deur Charles Cawley.
* 20px|links Hierdie artikel is vertaal vanuit die Engelse Wikipedia
Joeri II van Wladimir

**Joeri II** (Russies: Юрий&nbsp;II; 1189 – 4 Maart 1238) was grootprins van Wladimir (1212–1216, 1218–1238) in die tyd van die Mongoolse inval.

duimnael|links|200px|*Mongole voor die mure van Wladimir*.
Hy was die derde en mees geliefde seun van Wsewolod die Groot Nes en Maria Sjwarnowna. Hy het in 1208 die eerste keer roem behaal tydens die gevegte teen Rjazan. Sy pa wou hê Joeri moes Rostof erf en sy ouer broer Konstantyn Wladimir. Laasgenoemde het egter verklaar hy sou óf oor albei stede óf oor niks regeer. Daarna het Wsewolod Konstantyn onterf en die troon aan Joeri nagelaat.

Ná Wsewolod se dood het Konstantyn vir Joeri en sy broers verslaan en Wladimir oorgeneem. Hy het Joeri gestuur om oor Rostof en Jaroslawl te regeer. Twee jaar later is Konstantyn dood en het Joeri na Wladimir teruggekeer. Tydens sy bewind het Joeri verskeie oorloë teen die Wolga-Bulgare gevoer en het hy die fort Nizjni Nowgorod aan die Wolga gebou om die land te beskerm teen aanvalle deur die Bulgare. Hy het sy jonger broer Jaroslaf oor Nowgorod laat regeer.

Toe die Mongole Wladimir in 1237 aanval, is Joeri se seuns naby Kolomna verslaan. Joeri self het net-net na Jaroslawl ontsnap. Sy vrou en hele gesin is in Wladimir dood toe die kerk waar hulle geskuil het, ineengestort het. Joeri is self op 4 Maart 1238 dood toe groot Mongoolse magte die leër van Wladimir-Soezdal verslaan het.

## Eksterne skakels 
* 20px|links Hierdie artikel is vertaal vanuit die Engelse Wikipedia
Konstantyn van Rostof

**Konstantyn** (Russies: Константи́н Все́володович; 18 Mei 1186 – 2 Februarie 1218) was van 1207 tot 1216 prins van Rostof en van 1216 tot 1218 grootprins van Wladimir. Hy was die oudste seun van Wsewolod die Groot Nes en Maria Sjwarnowna.

In 1206 en 1207 was Konstantyn die prins van Nowgorod. In 1207 het sy pa hom gestuur om oor die stede Rostof en Jaroslawl te regeer. Wsewolod wou hê sy jonger broer Joeri moes Rostof erf en Konstantyn vir Wladimir. Konstantyn het egter verklaar hy sou óf oor albei stede óf oor niks regeer. Daarna het Wsewolod hom onterf en in 1212 het Joeri die troon geërf.

In 1216 het Konstantyn vir Joeri en sy broers verslaan en Wladimir oorgeneem. Hy het Joeri gestuur om oor Rostof en Jaroslawl te regeer. Twee jaar later is Konstantyn dood en het Joeri na Wladimir teruggekeer.

Konstantyn se nageslag het die stede Rostof en Jaroslawl behou en tot die 15de eeu daar regeer.

20px|linksHierdie artikel is vertaal vanuit die Engelse Wikipedia
Kaduna

duimnael|links|Jong mans van Kaduna geklee in tradisionele klere
**Kaduna** is 'n groote stad in die noorde van Nigerië en het in 2006 'n bevolking van 1&nbsp;458&nbsp;900 mense gehad en het 'n oppervlakte van 3&nbsp;080&nbsp;km².
Braunschweig, Oos-Kaap

**Braunschweig** is 'n klein dorp in die Oos-Kaap (Suid-Afrika), 15&nbsp;km noord van King William's Town.

Die nedersetting het ontstaan weens die hervestiging van 'n groep vrywilligers, die Duitse Legioen, wat tydens die Krimoorlog aan Britse kant geveg het.

## Sien ook 
* Lys van dorpe in Suid-Afrika
* Duitse Setlaarsmonument

## Verwysings
Barkly-Wes

**Barkly-Wes** (Engels: *Barkly West*) is 'n dorp in die ooste van die Noord-Kaap, Suid-Afrika. Die dorp het in 2011 'n gesamentlike bevolking van 20&nbsp;100 gehad  en is op die noordelike oewer van die Vaalrivier. Die eerste spoeldiamante is hier gemyn.

## Geskiedenis 
Die dorp het begin as 'n klein sendingstasie met die naam van Pniel (*die aangesig van God*). Die sendingstasie is in 1849 deur die Berlynse Sendinggenootskap gestig op die suidelike oewer. By Pniel was 'n drif met die naam van Klipdrift wat mettertyd al hoe besiger geraak het. In 1869 is spoeldiamante by Kantienkoppie ontdek deur kaptein Loftus Rolleston en 'n span prospekteerders uit Natal.

Omrede Barkly-Wes in niemandsland was het baie partye skielik 'eienaarskap' ge-eis oor die volgende paar maande. Eers was dit die Korana-hoof, Jan Bloem, gevolg deur die Tswana- en Griekwastamme. Hulle almal is deur die delwers onder leiding van Roderick Barker verdryf. Toe het die Vrystaat op die suidelike oewer aanspraak gemaak deur 'n landdros by Pniel te vestig terwyl die Transvaal in Junie 1870 'n landdros by Klipdift bevestig het op die noordelike oewer. Laasgenoemde is in 'n boot oor die rivier teruggestuur.

Op 30 Julie 1870 het die delwers hulle eie republiek – Die republiek van Klipdrift – uitgeroep met Stafford Parker as president. Hierdie republiek was 5 maande oud toe die Kaapse regering op die toneel verskyn en 'n landdros op 13 Desember 1870 by Klipdrift gevestig het. Na 'n getoutrekkery oor die besit van die grond het 'n span arbiters dit uiteindelik aan die Griekwas toegeken. Dit het nie byval gevind by die delwers nie. Brittanje het uiteindelik tussenbeide getree en aangebied om die grond by die Griekwas te koop. Na aanleiding hiervan het sir Henry Barkly die dorp besoek om 'n administrasie en landdros te vestig vir Griekwaland soos die area bekend geraak het. Die dorp is toe na hom vernoem. Die delwers het mettertyd minder geraak soos hulle uitgewyk het na die droë delwerye by Kimberley.

## Distrik 
Die distrik is 2 500&nbsp;km2 groot en is bekend vir sy suiwelboerdery. Baie gewasse word ook verbou met water afkomstig van die Vaalharts-besproeiingskema. Diamante word nog altyd in die omgewing gedelf deur delwers. Hulle is veral aktief in 'n strook van 150&nbsp;km langs die Vaalrivier vanaf Delportshoop tot by Warrenton.

## Sien ook 
* Lys van dorpe in Suid-Afrika

## Bronne 
* 
* 

## Verwysings 
## Eksterne skakels
Bitterfelder Weg

[duimnael|regs|250px|Die skrywer [Erwin Strittmatter tydens die eerste Bitterfelder Konferensie, 24 April 1959]]
duimnael|regs|250px|Tweede Bitterfelder Konferensie
Die **Bitterfelder Weg** was 'n kultureel-literêre beweging in die Duitse Demokratiese Republiek (DDR) wat daarop gemik was om 'n nuwe programmatiese ontwikkeling van die sosialistiese kultuurbeleid in te lui en die weg na 'n selfstandige "sosialistiese nasionale kultuur" te wys. Hierdie nuwe kultuur sou in die "groeiende estetiese kunsbehoeftes van arbeiders" voorsien.

## Geskiedenis 
Die beweging se naam is afgelei van 'n skrywerskonferensie wat deur die Oos-Duitse uitgewery *Mitteldeutscher Verlag* op 24 April 1959 in die *VEB Chemiekombinat Bitterfeld*, 'n chemiese nywerheidskompleks, gehou is. Die sentrale konferensie-onderwerp was die kwessie van aktiewe toegang tot kuns en kultuur vir arbeiders. Die "heersende skeiding tussen kuns en lewe" en die "kunstenaar se ontvreemding van die volk" sou oorkom en die arbeidersklas meer omvattend deelhê aan die opbou van die sosialisme.

Om hierdie doelwit te verwesenlik, is besluit dat kunstenaars en skrywers in die fabrieke sou werk om die kunsbedrywighede van arbeiders te bevorder. So is daar onder meer "sirkels van skrywende arbeiders" gestig. Die inisiatief, wat merendeels deur die partyleier Walter Ulbricht van stapel gestuur is, is onder die leuse "Gryp na die pen, kameraad, die sosialistiese Duitse nasionale kultuur het jou nodig!" deurgevoer.

Reeds tydens die Vde Partyvergadering van die Sosialistiese Eenheidsparty van Duitsland (SED) in 1958 het Ulbricht 'n nuwe eis gestel: "...in staat en ekonomie speel die DDR se werkersklas al die leidende rol. Nou moet hulle hulself verder omhoog werk na die spitse van die kuns en hulle in besit neem."
Hückeswagen

**Hückeswagen** is 'n stad in die Duitse deelstaat Noordryn-Wesfale in die distrik Oberbergischer Kreis  met 'n bevolking van sowat 15&nbsp;600 en 'n oppervlakte van 50,5&nbsp;km². Hückeswagen lê 308&nbsp;m bo seevlak en sowat 40&nbsp;km van Keulen af in die Bergisches Land aan die Wupper-rivier. Daar is twee damme in die stadsgebied, die Bevertalsperre en die Wuppertalsperre. Die plaaslike kasteel dateer uit die 12de eeu.

## Verwysings 
## Eksterne skakels 
*  Amptelike webtuiste van Hückeswagen
Kumasi

**Kumasi** is die tweede grootste stad van Ghana met 'n bevolking van 1&nbsp;468&nbsp;609 in 2007 en 'n oppervlakte van 254 km² naas die hoofstad Accra. Die stad is bekend soos geboortsplek van die voormalige Sekretarisse-generaal van die Verenigde Nasies Kofi Annan.

Ook speel die gewilde sokkerspan Asante Kotoko FC in *Kumasi*.
Deelstate van Oostenryk

Die **Republiek van Oostenryk** bestaan uit agt **deelstate**, waaronder een stadstaat – die hoofstad Wene.

duimnael|Die deelstate van Oostenryk

## Sien ook 
* Vlae van deelstate van Oostenryk
Linz

**Linz** is die hooftstad van die Oostenrykse deelstaat Opper-Oostenryk en met 'n bevolking van 212&nbsp;538 (2024) die derde grootste stad in die land ná Wene en Graz. Die agglomerasie van Linz het sowat 271&nbsp;000 inwoners. 
Lêer:Linz Hauptplatz-01.jpg|hoof plein
Lêer:Linz Landstraße Taubenmarkt.jpg|sentrum

## Susterstede 

*  Albufeira, Portugal.
*  Braşov, Roemenië.
*  Berlin-Charlottenburg, Duitsland.
*  České Budějovice (Budweis), Tsjeggië.
*  Chengdu, China.
*  Eskişehir, Turkye.
*  Gabès, Tunisië.
*  Gwangyang, Suid-Korea.
*  Halle, Duitsland.
*  Kansas City, Verenigde State.
*  Linköping, Swede.
*  Linz am Rhein, Duitsland.
*  Modena, Italië.
*  Nasushiobara, Japan.
*  Nizjni Nowgorod, Rusland.
*  Norrköping, Swede.
*  San Carlos, Nicaragua.
*  Zaporozhje, Oekraïne.
*  Tampere, Finland.
*  Tuzla, Bosnië en Herzegowina.

## Verwysings 
## Eksterne skakels 
*  Amptelike webwerf
Braunau am Inn

**Braunau am Inn** is 'n stad in die Oostenrykse deelstaat Opper-Oostenryk met 'n bevolking van sowat 16&nbsp;000 (2012). Braunau am Inn lê op die regteroewer van die Innrivier, wat die grens met die Duitse deelstaat Beiere vorm. Die stad is bekend as die geboorteplek van Adolf Hitler.

## Geboortes 
* Adolf Hitler (1889–1945), Duitse diktator

## Eksterne skakels 
*  
*  Amptelike webwerf
*
Karintië

**Karintië** (Duits: *Kärnten*, Sloweens: *Koroška*) is 'n deelstaat van die land Oostenryk. Dit beslaan 'n oppervlakte van 9&nbsp;536,50&nbsp;km² en het 'n bevolking van 564&nbsp;513 in 2022 gehad. Karintië is in 1919 na die ontbinding van Oostenryk-Hongarye gestig en is in die suide van Oostenryk geleë. Dit grens aan die deelstate Tirol (Oos-Tirol) in die weste, Salzburg in die noordweste en Stiermarke in die noordooste. In die suidweste grens dit aan Italië en in die suidooste aan Slowenië. Klagenfurt is die hoofstad en met 'n bevolking van sowat 95&nbsp;000 ook die grootste stad van Karintië.

## Administratiewe distrikte 
## Stede 
|

|}

## Sien ook 
* Bleiburg-slagting

## Verwysings 
## Eksterne skakels 
*  
*  Amptelike webwerf
*
Marankies

**Marankies**, of ook amarankies in die volksmond, is 'n wilde pampoensoort met 'n kalbas-vormige vrug.

Van die kultivars is omtrent so groot soos 'n groot aartappel met skerp punte op die skil. Groter variasie bestaan ook wat soos kalbasse lyk. Die vrug kan soos pampoen gaargemaak word en het (afhangende van die variasie) 'n unieke smaak. Verskeie soorte word  deur tuiniers vir privaat gebruik verbou.
Fes

**Fes** (Arabies: فاس) is die derde grootste stad van Marokko naas Casablanca en Rabat in die noorde en is die hoofstad van die gelyknamige provinsie. Die stad het 1&nbsp;958&nbsp;782 inwoners in 2010 gehad. Fes een van die vier koningsstede van Marokko, saam met Marrakesj, Meknes en Rabat. Die stad is op die vrugbare *Haouzvlakte* aan die voet van die *Hoë Atlas* geleë. Die Medina van Fes is in 1981 deur UNESCO as wêrelderfenisgebied gelys.

## Eksterne skakels 
*   Amptelike UNESCO bladsy
St. Pölten

**St. Pölten** (amptelike naam, dikwels ook **Sankt Pölten**) is die hoofstad en grootste stad van die Oostenrykse deelstaat Neder-Oostenryk. Die stad het 'n bevolking van sowat 55&nbsp;000 (2019) en 'n oppervlakte van 108 km². St. Pölten lê langs die Traisen-rivier en in die uitlopers van die Alpe-bergreeks.
Glubus

**Glubus** is 'n plant met ondergrondse boontjiepeule. Die naam is van die Afrika-stamme in die noord-ooste van Suid-Afrika ontleen. Die plant groei amper soos grondboontjies ondergronds, waarna die peule geoes word, uitgedop word, en die "bone" gekook word en saam met verskeie voedselsoorte voorgesit word. Dit word meestal soos grondbone as 'n aptytwekker voorgesit.
Carnarvon, Wes-Australië

:*Hierdie artikel handel oor Carnarvon in Australië. Vir die dorp in Suid-Afrika, sien Carnarvon.*

**Carnarvon** is 'n kusdorp in Wes-Australië, sowat 900&nbsp;km noord van Perth. Volgens die 2006 sensus het die dorp 'n bevolking van 5&nbsp;283 gehad.

## Verwysings
Opper-Oostenryk

**Opper-Oostenryk** (Duits: *Oberösterreich*) is 'n deelstaat van Oostenryk. Linz is die hoofstad en met 'n bevolking van 200&nbsp;841 in 2016 ook die grootste nedersetting in Opper-Oostenryk.

duimnael|links|Uitsig oor die Hallstatt-meer (*Hallstätter See*)
Net soos baie ander dele in Oostenryk is die gebied van die huidige deelstaat in die antieke tydperk deur Kelte bewoon wat later deur die Romeine verdring is. Later is dit deur Gote, Hunne en Langobarde beset. In die Middeleeue het die streek deel uitgemaak van die hertogdom Stiermarke. Met die Vrede van Ofen (Buda), wat op 3 April 1254 gesluit is, en die Vrede van Wene van 31 Maart 1261 is die hertogdomme Oostenryk en Stiermarke opgedeel tussen die konings Ottokar II van Boheme en Bela IV van Hongarye. Ottokar het vervolgens die vorstedom "ob der Enns" gevestig.

In die tydperk ná 1490 het die streek gedeeltelike selfregering binne die Heilige Romeinse Ryk verwerf as deelvorstedom Oostenryk "ob der Enns". In Linz het gereeld die streek se state vergader, terwyl ook stedelike nedersettings toenemend politieke invloed uitgeoefen het. Die Reformasie het in Opper-Oostenryk ingrypende veranderings saamgebring. Anders as in die res van Oostenryk het die Protestantse geloof groot aanklank gevind by die plaaslike bevolking sodat reeds teen die middel van die 16de eeu meer as die helfte van die inwoners dit aanvaar het.

Ná die verdeling van Habsburgse lande in 1564 het Opper-Oostenryk saam met Neder-Oostenryk en Boheme onder die gesag van keiser Maksimiliaan II gekom. Vanaf omstreeks 1600 het, onder keiser Rudolf II en sy opvolgers, 'n grootskaalse Teenreformasie begin. Plaaslike opstandelinge, wat as bondgenote van die Boheemse Protestante weerstand gebied het, is gedurende die Dertigjarige Oorlog met die Boheemse nederlaag in 1620 uitgeskakel.

In 1779 is die voorheen Beierse streek Innviertel volgens die bepalings van die Vredesooreenkoms van Teschen by Opper-Oostenryk ingesluit. Teen die begin van die 19de eeu is die streek verskeie kere deur Napoleontiese magte beset. Die huidige deelstaathoofstad Linz is tussen 1814 en 1854 deur Salzburg geadministreer.

Met die ondergang van die Oostenryks-Hongaarse dubbelmonargie ná die Eerste Wêreldoorlog en die stigting van die Republiek Oostenryk is die landsnaam Opper-Oostenryk vir goed gevestig. Gedurende die kortstondige Nasionaalsosialistiese bewind tussen 1938 en 1945, wat op die aansluiting by die Duitse Ryk gevolg het, is Opper-Oostenryk saam met Suid-Boheme en die streek Ausseerland, wat deur Stiermarke afgestaan is, as sogenaamde *Reichsgau Oberdonau* geadministreer.

Ná die Tweede Wêreldoorlog het Opper-Oostenryk noord van die Donau deel van die Sowjet-Russiese besettingsone in Oostenryk geword. In 1955 het die Republiek van Oostenryk sy soewereiniteit herwin, en Opper-Oostenryk is hervestig as een van sy nege deelstate.

## Verwysings 
## Eksterne skakels 
*  Amptelike webwerf
*  Amptelike webwerf vir Toerisme en vakansie in Opper-Oostenryk
*  Tegnologie en bemarkingsmaatskappy, ligging- en innovasie-agentskap van Opper-Oostenryk
*  Opper-Oostenrykse Ekonomiese kamer (Deutsch IHK) 
*
Republiek Weimar

Die historiese term **Republiek Weimar** (Duits: *Weimarer Republik*, [ˈvaɪmaʁɐ ʁepuˈbliːk], , amptelik *Deutsches Reich*, destyds ook *Deutsche Republiek* genoem) verwys na die demokratiese fase van die Duitse Ryk tussen 1918/19 en 1933. Hierdie tydperk het begin met die Novemberrewolusie en die proklamasie van 'n republiek op 9 November 1918 asook die afkondiging van die Grondwet van Weimar op 11 Augustus 1919.

duimnael|links|Die Republiek Weimar 1918–1933
[duimnael|links|Duitsland ná die [Eerste Wêreldoorlog in 1918]]
Die Republiek Weimar was 'n demokratiese federale republiek, sy regeringstelsel het presidensiële en parlementêre elemente behels. Sy naam is afgelei van die Thüringiese stad Weimar, die plek waar die Nasionale Grondwetlike Vergadering byeengekom het om die eerste Duitse republiek op nasionale vlak in die lewe te roep.

Met die benoeming van Adolf Hitler as rykskanselier op 30 Januarie 1933 en die oprigting van die Nasionaalsosialistiese diktatuur het die demokratiese Republiek Weimar tot 'n einde gekom.

Retrospektief word die Republiek Weimar, die eerste demokratiese bedeling in Duitsland, dikwels as 'n blote politieke tussenfase tussen die keiserlike monargie met sy feodale trekke en die Nasionaal-Sosialistiese diktatuur vanaf 1933 beskryf, met sy grondwet as een van sy grootste swakpunte. Betreklik laat het Duitse en buitelandse historici in die vroeë 21ste eeu nuwe perspektiewe daarop ontwikkel en dit begin waardeer as 'n grondwet wat - as een van die eerste in Europa - stemreg vir vroue verskans het net soos menslike vryheid en waardigheid en ander basiese regte. 

Eweneens vasgeskryf in die grondwet van Weimar was die beginsels van 'n moderne welvaartstaat en geordende verhoudinge tussen staat en kerk. Hoekom groot dele van die Duitse samelewing nie bereid was om die grondwet se potensiaal van reg en geregtigheid, demokrasie, vryheid en solidariteit te ontwikkel nie, is een van die groot kwessies van die periode tussen 1919 en 1933 wat sentraal staan in moderne historiese navorsing.

## Verwysings 
## Eksterne skakels
Modena

**Modena** (Latyn: *Mutina*) is 'n stad in die streek Emilia-Romagna, in die noorde van Italië. Die stad het 'n bevolking van 184&nbsp;525 in 2013 gehad en het 'n oppervlakte van 182,7&nbsp;km². Die ensemble van Modena met die katedraal, die Torre Civica en die Piazza Grande is in 1997 deur UNESCO as wêrelderfenisgebied gelys.

## Eksterne skakels 
*   Amptelike UNESCO bladsy
Patologie

[duimnael|'n Patoloog ondersoek weefsel vir [kankerselle, terwyl 'n dokter observeer.]]

**Patologie** (of siekteleer) verwys na die studie van siektes. Aangesien dit so 'n wye onderwerp verteenwoordig word patologie onderverdeel in 'n verskeidenheid van velde wat strek van molekulêre patologie tot menslike patologie.

Menslike patologie word gewoonlik opgedeel in:

* Anatomiese patologie
: Die studie van siektes deur die makro- en mikroskopiese ondersoek van weefsels.

* Chemiese patologie
: Hier word laboratorium-analises van biologiese materiaal gedoen en interpreteer.

Forensiese patologie fokus op die oorsaak van dood, en word gewoonlik deur middel van 'n outopsie bepaal.

## Verwysings 
## Eksterne skakels 
*
Hepatomegalie

**Hepatomegalie** dui op abnormale vergroting van die lewer.
Oorsake:

## Kongestief 
* Hartversaking
* Trombose van die dreinerende venas
* Obstruksie van galweë

## Inflammatories 
* Hepatitis A of B
* Klierkoors
* Toksiene

## Infiltrasie 
* Vetverandering
* Amiloïed
* Glikogeen
* Hemochromatose

## Maligniteite 
* Lewerkarsinoom
* Leukemie
* Limfoom
Manlike gehegtheid

**Manlike gehegtheid** is die vakwoord wat in die gedragskunde, sosiale wetenskappe en oor die algemeen ingespan word om die soorte vriendskap en/of samewerking tussen mans (of in die geval van gedragskunde: manlikes van onderskeie spesies) te omskryf.

Die presiese betekenis wat aan die woord gekoppel word, verskil in watter teksverband dit gebesig word.
Met betrekking tot menslike verhoudings, word *manlike gehegtheid* gebruik om vriendskappe tussen mans, of die wyse waarop mans met mekaar bevriend raak, te beskryf. Hierdie uitdrukking word soms as gelykbetekenend van *kameraadskap* beskou.

Vriendskappe tussen mans is heel dikwels hoofsaaklik gegrond op werksaamhede of stokperdjies wat met mekaar gedeel word, eerder as gevoelens, waar laasgenoemde meer algemeen by vroulike vriendskappe opgemerk kan word. Tipiese aktiwiteite sluit in die speel van videospeletjies, beoefening van sport, visvang, jag, kampeer, braai en sosiale drinksessies. Die eerste wyd bekende gebruik van die benaming was in *Men in Groups* (as *male bonding*), wat geskryf is deur die menskundige, Lionel Tiger.

## Verdere leesstof 
* Brehm, S. S., Miller, R. S., Perlman, D. & Campbell, S. M. (1992). *Intimate relationships.* Derde uitgawe, hoofstuk 7: paragraaf oor "gender differences in same-sex friendships", bl. 212-213.
* Fanning, Patrick en McKay, Matthew. (1993). Being a friend: Making and keeping male friends. In *“Being a man: A guide to the new masculinity”* (bl. 108–125). Oakland, CA: New Harbinger Publications, Inc.
* Garfinkel, Perry. (1992). "In a man's world: Father, son, brother, friend, and other roles men play." Berkeley, CA: Ten Speed Press.
* Miller, Stuart. (1986). "Men & friendship." Bath, England: Gateway Books.
* Nardi, Peter. (1999). Gay Men's Friendships: Invincible Communities. U. of Chicago Press.
* Nardi, Peter. (1992). "Men's friendships" (Research on men and masculinities series). Newbury Park, CA: Sage Publications.
* Pasick, Robert S. (1990). Friendship between men. In Meth, Richard L., Pasick, Robert S., et al., *Men in therapy: The challenge of change* (bl. 108–127). New York: The Guilford Press.
* Pasick, Robert S. (1992). Staying awake: The importance of friendship. In "Awakening from the deep sleep: A powerful guide for courageous men" (bl. 222–244). San Francisco, CA: HarperSanFrancisco (’n Afdeling van HarperCollins, Publishers).
* Wrangham, R. en Peterson, D. (1996). *Demonic Males: Apes and the Origins of Human Violence. * London: Bloomsbury Publishing.
* Lionel Tiger, *Men in Groups, * Random House 1969; Transaction, 2004
* Potvin, John. (2008) *Material and Visual Cultures Beyond Male Bonding,* 1870-1914. Hampshire England, Ashgate Publishing Limited
Mombasa

**Mombasa** is 'n kusstad van Kenia aan die Indiese Oseaan. Die stad staan bekend as die wit-en-bloustad, weens sy geboue se kleurskema. Mombasa  is die land se oudste (ongeveer 900 n.C.) en die tweede grootste stad naas die hoofstad Nairobi, met 'n bevolking van 1&nbsp;208&nbsp;333 siele tydens die 2019-sensus. Die stad se oppervlakte is 295 km² en sy metropolitaanse gebied is die tweede grootste in die land, en het 'n bevolking van 3&nbsp;528&nbsp;940 inwoners.
Klagenfurt am Wörthersee

**Klagenfurt am Wörthersee** (Sloweens: *Celovec ob Vrbskem jezeru*) is die hoofstad en grootste stad van die Oostenrykse deelstaat Karintië. Die stad het 'n bevolking van sowat 94&nbsp;000 (2010) en 'n oppervlakte van 120 km². Klagenfurt lê in die oostelike Alpe-bergreeks en aan die oostelike oewer van die Wörthermeer.

duimnael|links|Klagenfurt 1735